ming030890/wiki-yue-high-quality huggingface dataset:
倫敦馬拉松

倫敦馬拉松係喺英國倫敦搞嘅一個馬拉松賽跑，1981年開始搞，每年4月舉行。佢亦係世界六大馬拉松之一。
倫文敘紀念廣場

倫文敘紀念廣場喺中國廣東省廣州市越秀區嘅中山六路，西門口附近嘅其中一個廣場。附近冇幾遠就係西門口地鐵站嘅B出口東邊，海珠北路同埋海珠中路嘅交界。佢係一棟突出咗歷史人物文化風格嘅廣場。呢個廣場響2010年6月24號起，到咗2010年12月1號完工開放。而呢個廣場唔係好大，凈係得400平方米。

倫文敘係點樣嚟？
内文：倫文敘
喺明朝嗰陣嘅南海郡（依家係叫廣州），就出咗有個名叫「倫文敘」嘅人，而呢個人就住咗喺詩書街福地巷嘅附近。喺明朝嗰陣時，中國嘅華南地區係冇幾個狀元出嚟嘅。而倫文敘就係雖然話出生嗰陣又窮又折墮，但係佢後嚟就變得好鬼猛嗰隻，重攞咗個狀元，之後倫文敘嘅三個仔都先後考上咗中進士，就變咗廣州民間喺傳說入面成日話倫文敘係個「神章」同埋「鬼才」呢兩隻名。而倫文敘嘅其中最出名嘅一首詩就係叫《倫文敘老點柳先開》呢首詩，重有三首叫「三寶佛前妙對朕語」、「智鬥柳先開」同埋「狀元（唔知後面嘅名）」喺依家嘅東南亞國家入面都㷫到爆噉滯。

廣場嘅落成
雖然話倫文敘故居係經歷過500年嘅變化到依家已經唔響度喇，但係響2010年6月24號，詩書街部門就響以前倫文敘故居嘅北邊重新起咗呢個廣場，而呢個廣場到咗2010年12月1號就落成重開放咗。
倫格赫河

倫格赫河係俄羅斯一條河，屬勒拿河嘅左支流，由薩哈共和國負責管轄，河道全長508公里，流域面積約10,300平方公里，發源自勒拿高原，河水主要嚟自融雪同埋雨水。
倫敦金屬交易所

倫敦金屬交易所係全球最大嘅金屬期貨、期權市場，位於英國倫敦市。
倫敦金屬交易所喺1877年建立，最早得銅交易。鉛同埋鋅就喺1920年開始交易，但係都係只得官方交易。交易所喺第二次世界大戰閂咗，直到1952年先至重新開放。
倫文敘

倫文敘（1467年—1513年），係明朝立國一百幾年後廣東出嘅第一個狀元，出身貧寒但幾有文才，係個神童，有「鬼才倫文敘」之稱。

屋企
倫文敘正室（大婆）姓區，順德陳村人，側室姓鄺。

天生一隻又一隻；
三四五六七八隻。
鳳凰何少鳥何多；
啄盡人間千萬石！
』
註：詩中頭兩句 1 + 1 + 3 x 4 + 5 x 6 + 7 x 8 = 100 呼應題《百鳥歸巢》
倫文敘重解釋：「百鳥歸巢圖，巢、朝字同音，整篇文意是說，忠良賢士不多，奸佞當朝，搜括民脂民膏，以致民不聊生。」

《倫文叙全集》
佢嘅古仔同啲詩（包括鹹詩）寫咗響一本叫《倫文叙全集》嘅民間傳奇。

其他風趣幽默之作
先生放學我回家，
撞見天門富貴花，
將相公侯從此出，
還稱此地最榮華。
先生放學我回家，
看見天門大打開，
王侯將相由此出，
探花榜眼狀元來。
先生放學我回歸，
姑娘攔路把詩題，
三個姑娘六個奶，
四個姑娘八片雞。
先生放學我回歸，
姑娘攔路把詩題，
三個姑娘奶奶相，
四個姑娘狀元妻。
先生放學我回來，
睇見天門大打開，
自古帝王由此出，
探花榜眼狀元來。
香港嘅公共圖書館重有一本講到佢好好打嘅小說。

黃大仙靈簽75簽《倫文叙分妻》
黃大仙靈簽就有支75簽下下簽由倫文叙做主角。籤文：
『
婚姻豈可厭家貧
文叙夫妻兩拆分
一旦首登龍虎榜
戲妻樓墜自亡身
』
倫斯泰特大馬路

倫斯泰特大馬路（葡文：Avenida Sir Anders Ljungstedt），係澳門大堂區一條馬路，由仙德麗街、聖德倫街、飛南第街、科英布拉街、波爾圖街、柏嘉街交界，去到孫逸仙大馬路，長0.5公里。「倫斯泰特」係指瑞典第一位駐華領事、澳門史學者龍思泰。
中國西北

中國西北係中國其中一個地理大區，由中華人民共和國開始用，範圍包括陝西、甘肅、青海、寧夏、新疆。
中國西南

中國西南係中國其中一個地理大區，由中華人民共和國開始用，範圍包括重慶、四川、貴州、雲南、西藏。
中國舞

中國舞係指中國嘅傳統舞蹈。
民俗舞表演

粵式
有關粵文化特色嘅舞，可以睇吓南獅。
中國茶

中國茶係指用由中國出產嘅茶葉沖嘅茶，因為加工方法嘅唔同，種類可以分為綠茶、紅茶、黃茶、白茶、黑茶同埋青茶（半發酵茶），另外可以分出花茶。
中國蒙古族

蒙古族（粵拼：mung4 gu2 zuk6；傳統蒙文：ᠮᠣᠩᠭᠣᠯᠦᠨᠳᠦᠰᠦᠲᠡᠨ，中蒙聯合轉寫：Monggol Ündüsüten，內蒙標準口語音標：[mɔŋɡɔl undəstən]；中國標準羅馬字：Mongol）係屬中國56個民族中嘅其中一個，人口約580萬人。主要住喺內蒙古自治區、東北地區、同埋新疆維吾爾自治區，中國蒙古族嘅人口係蒙古國嘅2倍打上。

人口
下面係中國蒙古族各地區嘅分佈比率。
68.72%：內蒙古
11.52%：遼寧
2.96%：吉林
2.92%：河北
2.58%：新疆
2.43%：黑龍江
1.48%：青海
1.41%：河南
5.98%：其他地域
喺中國，除咗內蒙古呢個自治區外，重有政區級別低啲嘅蒙古族自治地方。
地級政區
海西蒙古族藏族自治州（青海）
巴音郭楞蒙古自治州（新疆）
博爾塔拉蒙古自治州（新疆）
縣級政區
圍場滿族蒙古族自治縣（河北）
喀喇沁左翼蒙古族自治縣（遼寧）
阜新蒙古族自治縣（遼寧）
前郭爾羅斯蒙古族自治縣（吉林）
杜爾伯特蒙古族自治縣（黑龍江）
肅北蒙古族自治縣（甘肅）
河南蒙古族自治縣（青海）
和布克賽爾蒙古自治縣（新疆）

相關民族
中國蒙古族係屬蒙古族一支，佢相關嘅民族都係講蒙古語族嘅語言。
東鄉族（甘肅）
土族（青海、甘肅）
達斡爾族（內蒙古）
保安族（甘肅）
一部分裕固族（甘肅，其他嘅裕固族係講突厥語族嘅話。）
中國臺灣

中國臺灣（粵拼：zung1 gwok3 toi4 waan1）係幾有政治拗數嘅用語，用嚟話臺灣係「中國」嘅領土，而呢個「中國」並唔係指實際控制臺灣嘅中華民國，而係指控制緊成個中國大陸嘅中華人民共和國。呢個用語係話清臺灣係中華人民共和國嘅一部份，矮化甚至當中華民國政府冇到。
中國藍啤梨

（學名：Vaccinium uliginosum）係杜鵑花科藍啤梨屬嘅常綠灌木或灌木仔，中國東北出產比較多，亦分佈喺北半球接近寒帶嘅地方。
下屋則子

下屋則子（粵拼：haa6 uk1 zak1 zi2，1982年4月22號—）係日本嘅一個女藝人同埋配音員。
下川健一

下川健一（1970年5月14號—）係日本足球員，司職守門員，曾經喺1995～1997年間爲日本足球代表隊出場9次。
下尾灣

下尾灣，係香港南丫島一個海灣，喺南丫島中間西部。嗰度響幾十年前都有海龜上岸生蛋。
下川太陽

下川太陽（2002年3月7號—）係日本足球員，打後衞位置，效力大阪櫻花。
下川誠吾

下川誠吾（1975年11月17號—）係日本足球員，司職守門員，效力過大阪櫻花，川崎前鋒，及大分三神。
下小鶴綾

下小鶴綾（1982年6月7號—）係日本足球員，踢後衞，曾經喺2004～2008年間為日本女子足球代表隊出場28次。佢代表日本參加過2004年夏季奧林匹克運動會。
下川美娜

下川美娜（粵拼：haa6 cyun1 mei5 naa4/no4；日文：下川みくに；英文：Mikuni Shimokawa；1980年3月19號—）係日本嘅一位女歌手，北海道静内郡静内町（而家係日高郡新日高町）人。佢係Pony Canyon音樂公司屬下嘅一位歌手。喺1999年8月2號出道。

佢辦過嘅國外演唱會
呢位歌手喺1999年出道到2006年底都未出過搞過國外巡迴演唱，但係喺2007年2月份先至打破咗。
2007年12月23號：喺臺灣臺北嘅The Wall度辦咗第一次唔喺日本地區辦嘅Live演唱會。
2008年6月21號：喺上海新天地嘅ARK音樂酒吧辦咗中國大陸地區個人第一場細型Live演唱會。
2008年10月1號：喺香港旺角嘅朗豪坊辦咗迷你歌謠祭。
2008年10月4號：喺廣州再辦咗細型Live演唱會。
2008年12月20號：喺台灣臺北Y17青少年育樂中心辦咗第二次台灣Live演唱會。
2008年12月21號：喺香港九龍灣國際展貿中心辦咗Live演唱會。
2008年12月24號：喺澳門漁人碼頭辦咗迷你歌謠祭（喺第一屆澳門國際動漫節入面）。
2008年12月31號：喺廣州辦咗個迎新年演唱會（20:00—22:00）。
2009年1月1號上晝：廣州握手會。
2009年3月27號，IFPI香港音樂匯展。
2009年7月31號：喺香港嘅第11屆香港動漫電玩節入面做過表演嘉賓。
2009年8月2號：喺香港觀塘嘅創紀之城五期辦咗出道十周年嘅簽唱會。嗰晚重喺第11屆香港動漫電玩節搞咗個簽名會。
2009年9月30號晏晝同10月3日晏晝喺廣州市越秀區嘅錦漢展覽中心辦咗第3屆ACG穗港澳動漫遊戲展嘅見面會。
2009年10月6號晚黑同米倉千尋一齊喺廣州嘅黃花崗劇院辦咗BEST FRIENDS嘅演唱會。
下尾嘴

下尾嘴，又寫做下尾咀，係香港新界南丫島西南部一個海角，北面有下尾灣，東面係山地塘。
下山田綾華

下山田綾華 ，係日本嘅一個女藝人同埋配音員。
下川町

下川町（日文：下川町／しもかわちょう Shimokawa-chō）係日本北海道上川綜合振興局天鹽國上川郡嘅一個町。喺2022年6月30號人口有3,069人。下川町總面積有644.20平方公里（248.73平方英里），近9成係樹林。天鹽川嘅支流之一名寄川流經呢度。
中華人民共和國政府

中華人民共和國政府，係中華人民共和國中央政府，夾埋受佢控制嘅各級政府機構嘅總稱，1949年10月1號成立。
全國人民代表大會理論上相當於其他國家嘅國會，係框架度所謂最高嘅權力機關。國務院係中央政府框架度所謂最高嘅行政機關，相當於其他國家嘅內閣。政府阿頭係國務院總理，有權行使中央人民政府嘅主要職責。
而成個框架實際係受中共中央嘅權力控制著，中共中央同中共中央政治局係有著國家入邊最高嘅中央權力，將政黨意志透過上述權力機關，轉變為國家嘅法律、政策同方針。

中央國家機構
中華人民共和國嘅政體係人民代表大會制度。 中華人民共和國憲法名義上規定，中華人民共和國嘅一切權力屬於人民，人民行使國家權力嘅機關係全國人民代表大會同埋地方各級人民代表大會。全國人民代表大會同埋地方各級人民代表大會都由民主選舉產生，對人民負責，受人民監督。
同現今主流國際社會主要採用嘅三權分立制度不同，中華人民共和國採用議行合一制度。全國人大同佢嘅常委會係國家權力機關，國務院係佢嘅執行機關。

對中華人民共和國嘅批評同爭議
建議將篇文拆去對中國共產黨嘅評價。（討論）

對外黑客攻擊
内文：中華人民共和國對外黑客攻擊
有唔少國家嘅政府，都有指控中國政府，話佢哋對外國嘅公司、大學同政府機構，盜取知識產權同機密商業信息，包括傳染病研究等等，以圖令中國繞過漫長同耗費資源巨大嘅研發過程。有啲政府甚至會對一啲中國公民作出拘捕行動。

對外宣傳
内文：中華人民共和國對外宣傳
中華人民共和國中央政府喺中國以外不同嘅海外媒體，以唔同方式宣傳中國共產黨嘅管治或者影響當地華人嘅輿論。近年有越來越多外國傳媒，政府機構同埋官員都開始關注中國政府喺海外傳媒嘅參與，有部份人甚至指控呢啲宣傳混入咗一啲假新聞，其實係滲透，或者稱呼呢啲叫做『中共大外宣』。

篡改歷史
内文：中共改歷史嘅質疑
有學者質疑，中國共產黨建黨以來直到而家執政，都有篡改中國歷史同自己黨史嘅做法。呢種「修改歷史史實以及相關的概念和定義」嘅做法，俾外界稱做「歷史否定主義」或「歷史修正主義」。余英時等學者話中國共產黨修改後嘅歷史係「偽歷史」。

作為世界第二大經濟體自稱為發展緊國家
内文：中國作為發展緊國家嘅爭議
中國近年成為第二大經濟體系，僅次於美國。不過，喺一啲唔同嘅場合入面，中國仍然堅持自己係發展緊國家。由於根據世界貿易組織嘅規定，發展緊國家可享受特殊差別化待遇，所以中國呢個經濟發展身份問題，就成為咗中國同西方國家之間爭議嘅其中一個議題。其中美國前總統當奴侵就曾經批評中國，明明有顯著經濟實力，但就攞住發展緊國家嘅地位去獲得利益。
中華人民共和國政區

係指中華人民共和國嘅政區設置、架構，憲法規定嘅架構設置同實際有少少出入。中華人民共和國憲法規定政區架構係三級：第一級有省、自治區、直轄市；第二級有自治州、縣、自治縣、市；第三級有鄉、民族鄉、鎮、區、縣、自治縣、市。但實際上嘅政區架構係五級：省級、地級、縣級、鄉級、村級，其中村級政區唔係政權正式級別，叫做「基層群眾自治組織」，唔係政府機關或政府派出機構。

省級
現時中華人民共和國有33個省級政區（無計臺灣）。其中：
省有22個，中華人民共和國宣稱臺灣省（現由中華民國實際管轄）係第23個省。
自治區5個
特別行政區2個
直轄市4個。雖然係城市但城外嘅縣管有農村地區。典型嘅係重慶市，佢下轄嘅農村地區遠大於市區。

直轄市
内文：直轄市 (中華人民共和國)
直轄市之下轄有區、縣，直接管到縣級，無地級政區。其中重慶有自治縣。

宣稱有主權但冇實際管轄嘅省
内文：臺灣問題
自1949年成立以來，中華人民共和國就宣稱臺灣係佢嘅省，叫臺灣省，並宣佈中華民國係非法政權。但係而家中華民國不但有效統治咗臺灣省（臺灣島同澎湖），重統治埋福建省嘅金門縣同連江縣嘅一部份。與此同時，中華民國宣稱佢嘅法理版圖重包括中國大陸（包括西藏）、外蒙同唐努烏梁海。雖然1991年中華民國總統李登輝無正式宣布放棄法理版圖，但實際上修過憲後，喺臺灣嘅國會默認咗家下嘅統治狀況。中華民國政府已經將臺灣省治移出臺北到中興新村，並將臺北、高雄、新北、臺中、臺南升格做院轄市（同臺灣省同級），但中華人民共和國唔承認臺灣省治嘅轉移同埋臺灣政區嘅變動。

自治區
内文：自治區 (中國)
自治區（英文：autonomous region）係指定畀少數民族嘅省級政區，根據民族區域自治制度，喺唔違憲嘅情況下有更多嘅權。譬如，佢哋嘅阿頭（自治區人民政府主席，相當於省長；以及自治區嘅人大常委主任或者副主任）會係呢個自治區所指定嘅少數民族（藏族、維吾爾族等等）；行政上可以用當地通用嘅一到幾種嘅語文。立法上可以根據本地民族嘅政治、經濟、文化特點來制定自治條例同埋單行條例，不過要全國人大常委會批準咗先生效。
中華人民共和國係參照蘇聯嘅政體成立自治區。家下有5個自治區。

民族自治地方
由於中華人民共和國實行民族區域自治制度，喺少數民族聚居或者佔優勢嘅地方會設立民族自治地方。呢項制度嘅法律基礎係《中華人民共和國憲法》同埋《中華人民共和國民族區域自治法》。注意，只有省級、地級、縣級嘅民族自治政區先叫做民族自治地方，分別係：
省級：自治區
地級：自治州
縣級：自治縣
另外，由於盟、旗、自治旗係蒙古地區特殊嘅政區，所以亦係實際上嘅民族自治地方。
而縣級以下嘅，比如民族鄉、民族蘇木、蘇木、民族鎮、民族村等等呢啲，唔係民族自治地方。

特別行政區
特別行政區（英文簡寫：SAR）係喺一國兩制嘅體制下有好高程度自治嘅政區，據特別行政區基本法第12條，特別行政區直接受國務院管理。
家下中國有兩個特別行政區：

地級
内文：地級
地級，又叫地區級，介乎於省級同縣級之間，設喺省、自治區，有呢啲類型嘅政區：
地區：家下幾乎所有地區都變曬做地級市，得返14個地區，主要喺西藏（6個）同新疆（7個），另外黑龍江有1個。
自治州：而家有30個。自治州係地級嘅民族自治地方。其中伊犁係副省級自治州。
地級市：包括副省級市。到2013年2月8號，全中國有286個地級市。
盟：得內蒙古先有，原先嘅盟都變曬做地級市，得返3個盟。
一個地級政區可以包括好多嘅縣、區等縣級政區，亦有唔設縣級政區，直轄到鄉級政區，即係四個唔設區嘅地級市：中山、東莞、嘉峪關、三沙。唔係所有嘅縣級政區都直隸於地級政區，除咗直轄市、特別行政區直管到縣級政區外，亦有啲省、自治區直轄啲縣級市、縣、林區、自治縣。此外有一個特例，即係新疆伊犁州，伊犁州下面管轄嘅兩個地區（塔城、阿勒泰）都同伊犁州一樣係地級，所以伊犁州實質上係副省級自治州。

縣級
内文：縣級
縣級，有呢啲類型嘅政區：
縣（英文：county）。目前維基百科統一譯爲county，不過喺一啲資料譯爲district，甚至係prefecture。
自治縣（英文：autonomous county），係縣級嘅民族自治地方。
縣級市（英文：county-level city），有部分縣級市升為副地級市（英文：sub-prefecture-level city）。
市轄區，簡稱區（英文：district），包括副省級市轄區，設喺直轄市、地級市嘅市區。
旗（英文：banner），內蒙古先有嘅縣級政區。
自治旗（英文：autonomous banner），得內蒙古先有，而且得3個。
此外重有一個林區（英文：forestry district/area），受湖北省管轄嘅神農架，以及一個特區（英文：special district），貴州嘅六枝。
到2011年底，成個中國大陸有2853個縣級政區，其中有857個區、369個縣級市、1456個縣、117個自治縣、49個旗、3個自治旗、1個特區、1個林區。
縣級政區唔一定就屬於地級政區，有啲縣級政區屬於省級政區，比如直轄市、特別行政區下面管嘅區、縣，有啲省、自治區直轄縣級市、縣、林區、自治縣。縣級政區亦可以唔設，比如有四個唔設區嘅市：中山、東莞、嘉峪關、三沙。

鄉級
鄉級政區喺鄉村地方同城市地方所設嘅政區類型有唔同。
喺鄉村地方
鄉（英文：township）
鎮（英文：town）
民族鄉（英文：ethnic township）
喺內蒙古會有蘇木（英文：sumu）同民族蘇木（英文：ethnic sumu）
喺城市地方
街道辦事處或者就叫街道、街辦（英文：sub-district）
此外重有縣轄區（簡稱區），佢嘅行政機構叫區公所（英文：district public office），喺撤區併鄉之前係大部分縣嘅主要政區，因爲佢管埋啲鄉鎮，所以實質佢嘅地位高過一般鄉鎮，介乎於縣同鄉之間。而家得番2處縣轄區，係舊時政區嘅殘積。
最後重有類似鄉級單位，呢啲單位有自己管轄地頭，有類似同級嘅政府嘅管理權限，比如開發區、科技園、大學城、農場、果園、甚至監倉都得。
鄉、鎮、民族鄉、蘇木、民族蘇木呢啲有自己嘅政府；街道、縣轄區其實係縣級政府嘅派出機構，直屬於上頭，無自己嘅政府，相比其他類型無咩點自治。
到2011年底，成個中國大陸有40466個鄉級政區，其中有兩處縣轄區、19683個鎮、12395個鄉、106個蘇木、1085個民族鄉、1個民族蘇木、7194條街道。

村級
村級政權唔係正式嘅政權，嗌做「基層群眾自治組織」。
喺城市、城鎮環頭
政區嗌社區，有時啲人嗌佢做小區，亦有居住區、居民區嘅稱呼，英文譯做communities、neighborhoods。
社區對應嘅組織嗌居民委員會（略：居委會），居委會下面再拆成居民小組。
喺鄉下地方
政區嗌村（行政村），喺遊牧地區，則係設嘎查。
政區對應嘅組織嗌村民委員會（略：村委會，英文village committees），村委會下面再拆成村民小組，英文譯爲villager groups。
中華人民共和國政黨

中華人民共和國政黨，係指宜家中華人民共和國框架下一切可以公開活動嘅政治團體。根據《中華人民共和國憲法》第三十五條，理論上，「中華人民共和國公民有言論、出版、集會、結社、遊行、示威自由」，而保障人民集會同結社權。目前係冇政黨按照社團管理條例，喺政府部門登記註冊過，有關嘅公開政黨僅以憲法自行授權形式存在。

執政黨
中國共產黨係憲法上自行授權為中國唯一合法執政黨，中國人民解放軍係要向中國共產黨宣誓效忠，共產黨領導擁有中國最高權力，唔受黨內任何派別同任期局限。

參政黨
内文：民主黨派
中國大陸政黨制度係「中國共產黨領導的多黨合作和政治協商制度」，政黨制度上「共產黨執政、多黨派參政，共產黨領導、多黨派合作」，方針堅持「長期共存、互相監督、肝膽相照、榮辱與共」。其中，除中共外，其他八個政黨被稱為「民主黨派」。理論上民主黨派通過中國人民政治協商會議參與國家政治事務，發揮監督、批評同建議作用，以「憲法同法律為準繩」進行民主協商。
中共話，佢同民主黨派係「通力合作的友黨關係」，「執政黨」同「參政黨」，唔係「執政黨」同「在野黨 」關係。中國政制「根本區別於西方的多黨制」 。
目前，中共同意存在有8個民主黨派，黨派間依據對新民主主義革命所作貢獻大小而由官方進行政治排名。

被解散政黨
中國人民救國會，簡稱「救國會」，1936年5月31號上海成立，原稱全國各界救國聯合會，簡稱「全救會」，1949年末解散。
中國國民黨民主促進會，簡稱「民促」，後併入中國國民黨革命委員會。
三民主義同志聯合會，簡稱「民聯」，1945年10月28號重慶成立，後併入中國國民黨革命委員會。
做戲

做戲，又叫演戲、演出，係指演員喺舞台上面或者攝影機面前扮演一個角色畀觀眾睇。做戲嘅功架叫演技。
做扒

做扒（英文：Standupper）係電視台報新聞嘅其中一隻方式，記者要去到新聞現場，響鏡頭面前做直播或者錄影一段片。
做演藝嘅

《做演藝嘅》（英文：Being An Actor ）， 係香港電視娛樂嘅ViuTV製作嘅電視劇，頭8集喺2018年12月24號到2019年1月4號逢禮拜一到五23:30-00:00喺ViuTV首播，大結局喺2019年1月5號禮拜六23:30-00:30播。套劇由何啟華、胡希文、陳安立、李駿傑、邱士縉、郭嘉駿主演，南方舞廳監製。套劇亦會喺2018年12月24號中午12點喺ViuTV網上平台率先全套上架。

節目調動
2018年12月31號：由於直播《香港除夕倒數2019》，所以停播一集。
2019年1月1號：由於直播《2018年度叱咤樂壇流行榜頒獎典禮》，所以停播一集。
做慣乞兒懶做官

《做慣乞兒懶做官》（英文：A Beggar's Life for Me）係1953年嘅一部黑白港產粵語喜劇，由馮志剛執導，梁醒波、白雪仙領銜主演。

情節
梁人傑嘅二叔安排佢同從未見過面嘅王秋萍結婚，人傑為咗逃避佢所以離家出走。秋萍追到去報館，誤會總編輯程小青係人傑，對佢多番纏擾，差啲搞到小青同未婚妻嚴鳳甩拖。人傑扮乞丐賣唱避開秋萍，遇到秋萍，重收留咗人傑，人傑對秋萍好有好感。二叔揾到嚟，人傑嘅身分穿咗煲，最終同秋萍喺埋一齊。
做你的男人

《做你的男人》係臺灣歌手張信哲嘅第15張國語專輯，專輯喺2006年9月8號發行。
做個創世神:Mojang嘅故事

《做個創世神：Mojang嘅故事》（英文：Minecraft: The Story of Mojang）係一套2012年嘅紀錄片，記錄咗Mojang公司嘅歷史同整做個創世神嘅過程。
該片大多以採訪Mojang公司嘅人為主，包括馬歇佩松同Jens Bergensten。呢套紀錄片主要描述兩位玩家喺Kickstarter campaign嘅資助下創造、製作整做個創世神嘅過程。
中棉蘭老

中棉蘭老（英文：Soccsksargen）係菲律賓其中一個大區，喺棉蘭老島，下轄4個省，首府科羅納達爾。
中核市

中核市係日本一種市級政區，特權比政令指定都市少、比特例市多。
中森大介

中森大介（1974年7月10號—）係日本足球員，司職中場，效力過山形山神，Jatco TT，及佐川印刷。
中校

中校，係一個軍隊嘅軍銜，介於少校同上校之間。
中森明菜

中森明菜（粵拼：zung1 sam1 ming4 coi3；日文：中森 明菜なかもり あきな；1965年7月13號—）係日本女歌手同演員，日本東京都清瀬市人。

簡歷
中森明菜喺1982年出道，同年5月出第一張 SINGLE（慢動作），引起廣泛注意。同年7月推出第二首SINGLE（少女A），已經打入日本 ORICON 10 大位置。當第三張 SINGLE（第二段戀情），就係佢第一次有碟升到榜首，重係一上就到榜首（日本叫初登場），直到1988年推出（TATTOO）為止，總共有 20 張連續 ORICON 咁樣上榜首。而喺1985年推出嘅 SINGLE（我的愛……）獲得日本唱片大獎。1986年推出嘅 SINGLE（慾望－情熱－）再度獲得日本唱片大獎。
除咗唱片嘅輝煌成績之外，中森明菜更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅。
中樂

中樂，即中國音樂，港澳人叫中樂，星馬人叫華樂，內地人叫民樂，台灣人叫國樂。對於何謂中國音樂，並冇清楚嘅界定，可以指一切華人玩嘅音樂，但係亦經常專指漢族嘅傳統音樂。中樂嘅歷史悠久，現存最早嘅中國樂器係新石器時代嘅骨笛。周朝開始有八音，根據樂器嘅材料分成八類，包括金、石、絲、竹、匏、土、革、木，而其中古琴、古箏、瑟、笙同編鐘等等都係呢個時期嘅樂器，有唔少係由帝皇嘅陵墓考古發現嘅。而現存最早嘅樂譜係源自晉朝嘅古琴曲碣石調幽蘭。魏晉南北朝以來，中樂不斷吸收外來文化嘅影響，例如琵琶、二胡、揚琴本來都係源自其它民族嘅樂器，慢慢漢化變成中樂嘅其中一種樂器。
中國音樂大致上可以分為器樂、民歌、說唱、戲曲四大類，器樂方面，有江南絲竹、廣東音樂等等。中國音樂同詩詞嘅關係好密切，宋詞、元曲都係可以唱嘅，而用唱歌來講故仔嘅音樂，就叫做「說唱」，好似而家仍然流行嘅蘇州彈詞、東北二人傳（又叫二人轉）等等。到咗明朝，開始有戲曲，係一種唱做唸打（唱歌、姿態、吟誦、武打）結合嘅表演藝術，早期嘅有崑劇（又叫崑曲），後來發展成京劇、粵劇、秦腔、黃梅戲等等。中國各地都有唔同風格嘅民歌，例如山西嘅信天遊，福建嘅採茶歌等等。除此之外，各個民族好似維吾爾族、蒙古族、藏族等等都有自己嘅民族音樂。而根據演奏嘅場所，中國音樂亦可以分為宮庭音樂，包括雅樂同燕樂，以及宗教音樂，例如道教、佛教以及儒家都有自己嘅音樂傳統。

上古音樂
喺距今六千七百年至八千幾年嘅新石器時代，先民可能已經識得燒制陶塤，挖制骨笛（河南舞陽縣賈湖遺址嘅骨笛距離而家有大概8000年，係世上比較古老嘅吹奏樂器。）。其中嘅一支七孔骨笛保存得好完整，仍然可以發出七聲音階。
根據古代文獻記載，遠古嘅音樂結合歌、舞、樂。葛天氏氏族有所謂“三人操牛尾，投足以歌八阕”既樂舞。而樂舞，又同祭祀有關。據說黃帝氏族以雲爲圖騰，佢哋嘅樂舞就叫做《雲門》。《呂氏春秋》曾記載塗山氏之女曾作「候人歌」，歌詞只有一句「候人兮猗」，係比較早有記載嘅中樂。
傳說伏羲、神農作琴瑟。另外，又有傳說話伶倫制音律、作歌舞，仰延制樂譜，大容作樂，黃帝制笙竽，夔作鼓，伶倫、榮將鑄鐘等記載。

周、秦、漢音樂
西周嘅宮廷開始有「䄚樂制度」。春秋時儒家以詩、書、禮、樂、易、春秋為六經，其中樂經係比較早嘅音樂論述著作。中國古代「詩歌」係唔分嘅，文學同音樂嘅關係密切。現存最早嘅詩歌集係詩經同楚辭，其中嘅詩歌都係配有曲調，口頭傳誦，而漢代嘅官方詩歌集成，就叫《漢樂府》。《周禮·春官》記載咗八音嘅分類，根據樂器嘅材料，金、石、絲、竹、匏、土、革、木分成八類。喺湖北曾候乙墓出土咗春秋時期完整嘅編鐘以及其它樂器。

魏晉南北朝音樂
魏晉南北朝中樂開始受到西域嘅影響，喺絲綢之路中途嘅敦煌有好多石窟，有唔少魏晉以至隋唐嘅壁畫同埋文物保留咗落黎。其中壁畫顯示咗飛天反彈琵琶嘅圖畫，證實曲項琵琶由西域傳入，同中國嘅阮咸互相影響而逐漸發展成今日嘅琵琶。而晉朝琴曲碣石調幽蘭係現存最早嘅樂譜，係以詳細嘅文字記載彈奏嘅指法。

唐宋元音樂
唐宋嘅文人士大夫好多都會學習「琴棋書畫」四藝。而當時嘅唐詩、宋詞亦都可以吟唱。唐朝嘅宮庭雅樂吸收咗唔少西域文化，同時亦影響到韓國同日本嘅雅樂。喺宴會嘅時候會演奏燕樂（宴樂），例如相傳由唐玄宗創作，楊貴妃表演歌舞嘅霓裳羽衣曲，後來由宋代詞人姜夔收錄。樂手嘅社會地位唔高，只係供貴族娛樂嘅「伶人」。唐朝有教坊，教坊入面嘅藝妓亦會學習音樂。唐朝著名伶人有李龜年，佢個名經常被同時期嘅詩人提及。受到北方遊牧民族影響，呢個時期開始出現拉弦樂器奚琴，佢後來慢慢演變成今日嘅胡琴。
宋代姜夔嘅白石道人歌曲亦收錄咗佢自己嘅詞作，係少有保存至今嘅樂譜，令後人可以稍窺宋詞嘅音樂風格。宋朝同元朝嘅勾欄經常有說唱同雜劇嘅演出。關漢卿嘅竇娥冤係其中嘅表表者。

明清音樂
明清係戲曲發展最興旺嘅時期，最著名嘅崑劇有湯顯祖嘅牡丹亭、洪昇嘅桃花扇、孔尚任嘅長生殿等等。呢個時期亦出現好多古琴嘅流派，文人整理咗好多樂譜，呢種編訂樂譜嘅過程叫做「打譜」，著名嘅古琴譜有明朝嘅神奇秘譜、清末民初嘅梅庵琴譜等等。清代亦出版咗華秋蘋琵琶譜。

二十世紀
中樂喺清末民初開始受到西方音樂影響，一方面傳統嘅合奏好似江南絲竹、廣東音樂繼續發展，最著名嘅街頭音樂人有華彥鈞（花名阿炳），而另一方面劉天華就借用咗唔少小提琴嘅創作手法去寫二胡樂曲同埋練習曲。中樂亦開始吸收西方樂隊嘅概念，逐漸發展出今日嘅中樂團（又或者叫做現代民族樂團）。中國共產黨上台之後，初期大力推動民樂，其中作曲家及指揮家彭修文寫作好多大型中樂作品，對中樂交響化有深遠嘅影響。文化大革命時期，好多音樂被禁止上演，除咗江青指定既樣板戲不停咁演，包括所謂嘅現代實驗京劇紅燈記、芭蕾舞劇紅色娘子軍等等。文化大革命過後，新一輩唔滿足於舊派嘅風格，好多出國留學嘅文革後第一代中央音樂學院畢業生好似譚盾、陳其鋼等等，成為著名嘅前衛作曲家，寫咗好多被稱為「中國新浪潮」嘅新音樂。同時間，台灣同香港亦發展出自己嘅中樂團，同埋有好多新嘅中樂作品。

中樂樂理
内文：中國古代音樂理論
中國古代音樂經常被認為屬於五聲音階體系，五聲音階上嘅五個音稱爲五聲，即宮、商、角、徵、羽，大約相當於西方嘅「do、re、mi、so、la」，並且同五行對應。但其實重可以有變徵（fa）、變宮（ti），加起來就係七聲音階。粵曲同唔少地方音樂用工尺譜，工尺譜嘅七個音係合（六）、士（五）、乙、上、尺、工、反，相當於西方嘅「so、la、ti、do、re、mi、fa」，但乙音比西方嘅 ti 音略低，反音比 fa 音略高。而中國周代嘅編鐘已經有十二律，即係黃鐘、大呂、太簇、夾鐘、姑洗、仲呂、蕤賓、林鐘、夷則、南呂、無射、應鐘十二個音，音同音嘅關係以三分損益法計算出來。後來明代數學家朱載堉嘅著作律呂精義第一次提出咗新法密率，相當於西方嘅十二平均率。清代嘅四庫全書亦收錄咗好多音樂相關嘅文獻。
中國古代音樂喺節奏上比較少規範，好多時只係標記板眼，即重拍同輕拍，而拍子同拍子之間嘅音，容許樂手自行決定長短。樂手亦可以自行加上裝飾音，俗稱「加花」。由於每個樂手加嘅花唔一樣，出嚟嘅合奏效果學名叫做「支聲複調」，即同時間樂手加以唔同嘅裝飾音去演繹同一個旋律。

民族樂器
内文：中國民族樂器
《周禮·春官》將樂器分爲金、石、絲、竹、匏、土、革、木八類，稱「八音」，亦係最早嘅樂器分類法之一。
金包括編鐘、鑼、鈸
石包括編磬
絲包括琴、瑟、箏
竹包括簫、笛、管、篪
土包括塤
革包括鼓
木包括柷、敔
匏包括笙、竽
由魏晉南北朝開始，中國透過西域同外國嘅交流，主要由中東國家同印度傳入咗大量樂器，源於其它民族嘅樂器好似筚篥、琵琶、胡琴等等大量爲中樂吸收，逐漸融合而成中樂嘅一部份。而今日中樂團嘅樂器，唔少係參考西方古典音樂樂團發展出嚟，好似加鍵嗩吶、革胡、低音笙等等都係古時冇嘅，雖然方便演奏半音，容易轉調同埋左樂隊嘅低音，同時亦改變咗中樂本來以小型合奏為主嘅傳統。演奏技巧同埋寫作手法亦趨向西化。
今日嘅中樂團通常將樂器以演奏方法分為四類：吹、彈、打、拉，即係吹管樂器、彈撥樂器、打擊樂器同拉弦樂器。而民族音樂學就通常將樂器分為氣鳴樂器、體鳴樂器、弦鳴樂器同膜鳴樂器。
中根久美子

中根久美子，係日本嘅一個女藝人同埋配音員。
中梁百悅智佳

中梁百悅智佳服務（英文：Everjoy Services Company Limited）係中梁控股旗下物業管理公司，主要業務為喺中國提供物業管理服務。
2021年3月，碧桂園服務購入中梁物業6.24%股權。同年12月，中梁百悅智佳通過香港交易所上巿聆訊。
2022年2月，碧桂園服務收購中梁百悅智佳服務約93.76%股權。交易完成後，碧桂園服務將全資持有中梁百悅智佳服務。
中樂團

中樂團係中國近代發展出嘅一種用中國樂器做基礎，再學埋西方交響樂團編制而成立嘅樂隊。
中樂團一般分為吹、拉、彈、打四組，拉弦嘅胡琴對應交響樂團嘅小提琴同中提琴（有時重額外加埋大提琴同低音提琴加強低音）；嗩吶同改進過嘅擴音笙對應交響樂團嘅銅管樂同木管樂；打擊樂器就照用定音鼓、軍鼓等西洋樂器。
中標津機場

中標津機場（粵音：zung1 biu1 zeon1 gei1 coeng4）係喺日本北海道嘅一個機場，喺1965年嗰陣起好兼且開放畀人用嚟搭飛機。
前10年代

前10年代係指前19年去到前10年之間嗰十年嘅年代。
前1100年代

前1100年代係指前1109年去到前1100年之間嗰十年嘅年代。
前109年

前109年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
元封二年
朝鮮半島
檀紀：436年
日本
開化天皇四十九年
皇紀：552年
佛曆：436年
猶太曆：3652年 - 3653年
前10千年

前10千年係公元開始前第10個千年，喺前第11千年同前第9千年中間，由前10000年1月1號到前9001年12月31號。
人民大會堂

人民大會堂係中華人民共和國首都北京一座會堂，1959年9月24號起好，喺西城區人大會堂西路西邊隔籬（天安門廣場西面隔籬），主要用嚟開全國人民代表大會同全國人大常委會。
間嘢每日全天24個鐘都有軍佬睺住，基本上都唔畀除咗國家領導人員同軍佬、部隊士兵、大使館人士、治安、消防、急救啲人之外啲人出入。另外，喺召開緊兩會同人大期間，會堂同佢周邊都會實施戒嚴制度。
人民公正黨

人民公正黨（馬來話：Parti Keadilan Rakyat；英文：People's Justice Party；淡米爾文：மக்கள் நீதி கட்சி），簡稱公正黨，係馬來西亞嘅一個中間偏左政黨，亦係政黨聯盟希望聯盟成員之一。而家嘅人民公正黨係由國民公正黨同馬來西亞人民黨喺2003年合併而成，主要前身國民公正黨喺1999年4月4號創黨。
人民力量

人民力量（英文：People Power），係香港激進民主派政黨，由普羅政治學苑、選民力量、前綫、民主陣線合併而成，而家嘅話事人係梁家聲。

歷史
人民力量成立嘅目的，係要嚮第4屆香港區議會選舉狙擊「四民」。人民力量所講嘅「四民」，係支持香港2012年政改方案嘅民主黨、民協、民主動力同埋親中嘅民建聯。人民力量話「四民」出賣去五區公投嘅選民，要佢哋喺2011年區議會選舉「票債票償」。
不過喺2012年，民主陣線因為立法會出選問題退出。跟住立法會選舉後，黨入面兩個大佬黃毓民同蕭若元嘅不和浮面，黃毓民之後重拉大隊走人。陳偉業就同唔跟黃毓民一齊走嘅普羅政治學苑成員組咗進步民主連線。到2016年，前綫表示同人民力量路線越行越遠而退出，後來坊間有傳前綫其實喺出選問題上同人民力量傾唔埋欄至會退出。
2021年，隨住溫子眾4月尾退出人民力量，人民力量喺區議會唔止冇晒影響力，議席亦都清零，同年5月頭，慢必唔止退黨，兼且唔撈黨主席一職。
人民力量成員同埋擁躉喺2011年香港七一大遊行狙擊（聲討）民主黨嘅情形
人民力量喺2012年香港七一大遊行中在街頭籌款擺放捐款箱同埋中共嘅紅五星坦克（紙造）

歷任主席
第一任主席係劉嘉鴻，第二任主席係袁彌明，第三任主席係陳志全。
先進棋

先進棋（Advanced chess）係國際象棋嘅一種賽制，棋手（人）捉捉下可以查電腦嘅資料庫同埋分析，但唔使跟死；有啲賽會會限定幾時准用幾多次電腦。
先鋒10號

先鋒10號（英文：Pioneer 10）係美國太空總署嘅一隻太空探測器，喺1972年3月2號發射。

發射同探索
先鋒10號喺1972年3月3號由NASA喺佛羅里達州航天發射場 36A用Atlas-Centaur運載火箭發射。發射之後20分鐘，航天器伸出三個吊桿，將旋轉速度由30rpm減到4.8rpm。
發射90分鐘之後，航天器去到行星際空間，先鋒10號喺11小時內去到月球，係當時最快嘅人造物體。
1973年11月6號，先鋒10號離木星2500萬公里，隨著先鋒10號越來越近木星，佢開始影相，最後佢總共傳送咗大約500張相。
先鋒10號沿住木星磁赤道行，嗰度離子輻射集中。從12月3號開始，輻射影響咗先鋒10號，令佢發出咗錯誤命令，但仍然獲得咗木衞二同木衞三嘅影像。
先鋒10號喺1976年穿越土星軌道，並喺1979年穿越天王星軌道。1983年6月13號，佢穿越海王星軌道，成為第一個離開太陽系主要行星附近嘅人造物體。任務喺1997年3月31號正式結束。
2002年4月27號係最後一次接收到先鋒10號嘅信號，之後嘅信號幾乎檢測唔到。2003年1月23號，先鋒10號嘅最後一個好微弱嘅信號喺離地球120億公里（80天文單位）嘅地方收到。最後喺2006年3月4號作出咗最後一次聯繫先鋒10號嘅嘗試，但冇收到先鋒10號嘅回應。
先賢清真寺

先賢清真寺（粵拼：sin1 jin4 cing1 zan1 zi2；阿拉伯文：مسجد حكماء‎）係中國廣東省廣州市入面嘅一間伊斯蘭教嘅清真寺，喺越秀區環市西路嘅草暖公園對面。呢間嘢重可以講得係廣州五大伊斯蘭聖地入面嘅其中一笪地。

名
其實呢度係伊斯蘭教嘅創始人——穆罕默德嘅舅父——宛葛思嘅墳墓。佢喺公元629年從阿剌伯地區嚟廣州度傳教，喺佢就快死嗰陣，教徒就問佢死咗之後葬響邊，而宛葛思就話我把箭㹃到邊就係我死響嗰度。佢講完之後就眯埋對眼嚟㹃支箭出去，而教徒搵到支箭嗰陣就係後嚟葬宛葛思嗰度。而個名最先係「清真先賢古墓」。

結構
呢個墳墓係西亞嘅阿剌伯式建築，出面嘅圓中間係空嘅，好似個懸鐘噉。而陵墓有門口可以入去都得，室內啱好就係宛葛思嘅墳墓，而啲人就成日喺墓室入面讀經，而且重鬼咁大聲到好似個音箱播DISCO音樂噉，所以呢度成日俾人話成「響墳」。而呢個墓地有1077平方米咁大，而建築面積有1860平方米。而響墳隔籬重有41個墳墓響度。

所謂「卌一墳」
喺唐貞觀年間，嗰時有40位波斯（而家係阿剌伯地區嗰帶）佬嚟咗廣州搞傳教。嗰時伊斯蘭教係規定咗一世要搞掂「五功」，其中有一功就係話每日喺規定5個時間入面要搞禮拜，而且次次禮拜都要好好心噉拜佢，唔畀話埋嗮啲鬧杘人哋啲嘢同埋唔冇俾外界影響。喺嗰日，有卌位仙賢喺度搞緊禮拜嗰陣有位賊佬入咗嚟，話要打劫，巖嗮啲錢出嚟。而賊佬就喺逐個教徒度搵嗮啲錢出嚟，重半位都唔放過添。而賊佬就嬲到眼火爆，因為佢搵唔到1銅錢出嚟，就掹把刀出嚟猛咁斬嗮啲先賢，而未死嘅先賢就重喺度繼續搞禮拜，冇做過任何反擊同走佬嘅動作。而賊佬殺嗮40位先賢之後就掟低把刀，就戾低咗喺地下，就自己話佢哋都冇乜對唔住佢，點解要殺嗮佢哋？！不過點匿都冇得匿喇，佢拎返成噼血嘅刀就自殺。
而後人先埋咗卌位仙賢嘅鹹魚之後，重將賊佬條鹹魚都埋喺隔籬，之後噉就搞咗「卌一墳」出嚟喇。
先賦地位

先賦地位（英文：Ascribed status），講緊某人擁有嘅嘢係被事先畀咗、並且通常冇辦法被改變嘅社會地位。一個人嘅社會地位喺社會學入面係好重要，同個人喺社會中嘅權力、義務、行為、責任等密切相關，決定咗個人嘅角色定位。
先鋒11號

先鋒11號（英文：Pioneer 11）係美國太空總署嘅一隻太空探測器，主要用來研究小行星帶、木星同土星附近，亦係第一個去土星嘅探測器。佢喺1973年4月5號發射。

發射同探索
先鋒11號喺1973年4月26號由NASA喺36A用Atlas-Centaur運載火箭發射。
佢係喺冇任何引力輔助嘅情況下直接向木星嘅軌道發射嘅。1974年5月，先鋒11號被重新定位做沿南北軌道，令佢可以喺1979年飛越土星，並將佢嘅速度提升230公里/小時，並喺1973年4月11號同1974年11月7號進行咗兩次軌道修正。
先鋒11號喺1974年11-12月飛越木星，12月2號，先鋒11號最近木星，離雲頂42,828公里。佢探測咗木衞四嘅質量，仲影咗大紅斑第一幅詳細圖片同木星極地第一批相。
先鋒11號喺1979年9月1號經過土星，離土星雲頂21,000公里。佢差啲同土星嘅一粒小衛星相撞，以4,000公里嘅距離掠過。佢仲標示咗一個以前未被發現嘅小衛星同一個額外嘅環。
1990年2月25號，先鋒11號成為第四個超越行星軌道嘅人造物體。
1995年，先鋒11號無法再為佢嘅探測器供電，因此決定停止運作。NASA喺1995年9月30號結束咗同航天器嘅例行聯繫，但每2-4星期繼續聯繫兩粒鐘。

現況
2019年1月30號，先鋒11號離地球100.84AU，離太陽100AU，並以11.241公里/秒，每年大約2.37AU嘅速度向太陽系外行駛。
先鋒11號而家已經畀1977年發射嘅兩個航行者探測器超越，而家離太陽最遠嘅人造物體係航行者1號。
先賢祠

先賢祠（法文：Panthéon）係法國巴黎拉丁區一座地標，最初係法國國王路易十五起嘅聖女謝尼維耶芙大教堂，歷經幾次變遷之後，最終成為法國最出名嘅文化名人安息之地。
先賢祠係新古典主義建築嘅早期典範，正面仿照羅馬萬神殿，拱頂屬於布拉曼迪（意大利文：Bramante）風格。
先達廣場

先達廣場（英文：Sincere Podium）係香港一間商場，出名賣手提電話同數碼產品。佢喺九龍旺角亞皆老街83號先施大廈地下至2樓，佔地約3.9萬平方呎，前身係先施百貨嘅旺角分店。
先選式波箱

先選式波箱係一種車用嘅棍波，20世紀初已經有。佢嘅特色係支波棍係用嚟揀定下一個要用嘅波段，然後踩波箱個腳掣去轉波，而唔係踩住極力子郁波棍嚟轉波。
五列木科

五列木科（學名：Pentaphylacaceae）係雙子葉植物綱杜鵑花目嘅一個科。
五區六四集會

五區六四集會係香港2016年6月4號一個悼念六四事件死難者嘅集會，由香港本土派發起，前身係2013年到2015年搞嘅尖沙咀六四集會。集會由時任立法會議員黃毓民、熱血時報創辦人黃洋達同學者陳雲搞，五區包括尖沙咀、西灣河、觀塘、屯門同大圍，約莫有五千人參加。2017年打後五區六四集會未有再搞。
五個相撲的少年

《五個相撲的少年》（日文：シコふんじゃった。）係套1992年上映嘅日本喜劇電影，講述五個由於唔同目的而加入相撲部嘅大學生喺練習相撲嘅過程裏面搵到各自人生道路嘅故事。由周防正行執導，本木雅弘主演，竹中直人、松田勝、清水美沙、柄本明。

故事簡介
教立大學社會學系四年級學生山本秋平（本木雅弘飾）就快畢業，就俾畢業論文指導教授兼大學相撲部顧問嘅穴山（柄本明飾）搵佢，話佢曠課太多唔可以畀學分佢，除非佢願意加入大學相撲部。秋平喺冇其他選擇之下，被逼加入相撲部，嗰度得返一個留級多年、身材單薄嘅青木（竹中直人飾），相繼加入嘅幾個人都有唔同嘅情況：肥仔田中係虔誠嘅基督徒；大一新生春雄係秋平嘅細佬，佢嘅加入純屬係逼於無奈。倉促成軍嘅佢哋喺比賽度接連失利，引起群眾嘅恥笑辱罵。面對嘲笑，佢哋開始認真訓練，希望喺下次比賽之中得到好嘅成績，英國留學生斯邁利亦加入咗相撲部，佢堅持要着條短褲喺相撲帶裏面，但係喺正式比賽係犯規嘅，佢唔肯出場白白送分畀人。
五光十色

五光十色係一個香港政治術語。喺香港政府進行所謂『完善選舉制度』，大幅度削減直選議席同埋提高參選門檻，排除唔屬於建制派嘅人士參選之後，有啲人會批評，議會得番一種聲音，係『清一色』，有啲反駁嘅人（特別係親北京派嘅人士同媒體）就會話新議會嘅組成係『五光十色』。
呢個字眼後來亦有時被用來形容香港政府嘅管治團隊。
五功

呢篇五功係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
五分洲

五分洲（英文：Ng Fan Chau）係香港一個島，地區行政上屬南區。佢喺石澳泳灘對開海面，呈長形，面積0.09平方公里，上面有裸露嘅花崗岩。五分洲冇居民住。
前前線

《前前線》（Travel After The Wars），係香港電視娛樂製作嘅遊埠節目，2018年1月16號至4月24號逢禮拜二22:30-23:00喺ViuTV播，由陳安立（Brian）同李敏（Ranya）主持。節目主持會去舊時戰事前線：車臣、盧旺達、黎巴嫩、科威特、波斯尼亞和黑塞哥維那、斯里蘭卡泰米爾人聚居區，親身體驗呢啲地方戰亂之後嘅現況。
前寛之

前寛之（1995年8月1號—）係日本足球員，司職中場，效力北海道札幌岡薩多。
前山

前山（葡文Casa Blanca，意思白屋）喺中國一地，喺廣東南岸，家下係珠海下香洲區一個街道，叫前山街道。大清時有前山寨，或者叫前山寨城，係海防要地，有縣丞駐。佢亦係廣州府三廳之一，叫前山廳，乾隆八年置。

地理
前山喺澳門西北，舊時係海邊，因對開多年沙坭淤積，家下變咗係水道邊。水道因而叫前山水道。

史
宋紹興廿二年，前山開埠。大明天啟元年設寨，派參將把守，以防西洋入侵。大清康熙五十六年，建城牆。一九八七年之前，設前山鎮。二零零一年八月，改爲街道，叫前山街道。

人口
前山街道佔地五十三平方千米，常住人口十七萬八千，戶藉人口四萬八千，有社區居委會廿一個。

古蹟
現時重留有部份前山寨城牆。
前原古鹿屬

前原古鹿屬（學名：Propalaeomeryx）係偶蹄目長頸鹿科嘅其中一個屬。
前口綱

前口綱（Prostomatea）係纖毛蟲門內大核亞門入面嘅一綱。
前塚厚志

前塚厚志，係日本嘅一個男配音員。

配音作品一覽
呢個表唔完整，歡迎加料。
前園真聖

前園真聖（1973年10月29號—）係日本足球員，司職前鋒，曾經喺1994～1997年間爲日本足球代表隊出場19次，入咗4球。
前寒武紀

前寒武紀（英文：Precambrian）係地質時代入面一段時期，指寒武紀之前嘅時期，本嚟叫隱生宙（英文：Cryptozoic eon），但之後分拆咗做三個宙，所以就用「前寒武紀」做統稱。
亞歷山大·馮·巴赫

亞歷山大·馮·巴赫（德文：Alexander von Bach，1813年1月4號—1893年11月12號），係奧地利嘅男爵、政治人，喺1849年去到1859年做帝國嘅內政大臣。
亞歷山大·涅夫斯基

亞歷山大·涅夫斯基係一個基輔羅斯統治者、軍事領袖。
亞歷山大·波菲里耶維奇·鮑羅定

亞歷山大·波菲里耶維奇·鮑羅定係一個俄羅斯帝國化學家、鋼琴家、笛手、大提琴家、醫生。
八戶於南鄉

八戶於南鄉（日文：ヴァンラーレ八戸），舊稱「八戶雲羅里」，係日本一支職業足球隊，日本丙組職業足球聯賽（J3）球隊之一。球會根據地係青森縣，主場係八戸市多賀多目的運動場。。

史
2006年成立。2019年加入日本職業足球聯賽。

名
足球會嘅名係一個有「八戶於南鄉」噉解嘅人造詞。於南鄉（ヴァンラーレVanraure）呢個詞係兩個意文詞「デリヴァンテderivante」（起源、源於，衍生為「發源地」）及「アウストラーレaustrale」（即南鄉）嘅組合造詞。佢係指球隊於八戶嘅南部嘅前鄉村南鄉町成立，故此起源於南鄉。
八幡濱

八幡濱係日本愛媛縣一市，人口有4萬。
維基同享有多媒體嘅嘢：Yawatahama, Ehime
喺開放街圖（Open Street Map）嘅八幡濱地圖。
八幡濱係日本楔位文，重未完成，麻煩你幫手補充內容。
八德區

八德區（粵拼：baat3 dak1 keoi1）係台灣桃園市嘅一個市轄區。
八戶

八戶係日本青森縣一個中核市，人口23萬。
八戶站

八戶站（日文：八戸駅／はちのへえき Hachinohe eki */?）係東日本旅客鐵道（JR東日本）嘅其中一個鐵路車站。
八戶站係日本楔位文，重未完成，麻煩你幫手補充內容。
冰糖燉雪梨

冰糖燉雪梨係一味中式甜品，將雪梨加冰糖去燉製，通常喺秋天食。當中雪梨喺中醫角度屬味甘性寒，加埋冰糖之後，有滋陰解燥、止咳潤肺嘅功效。
冰糖燉雪梨嘅做法一般係將雪梨批皮去芯，切開頂頭，入面放冰糖，再衾返埋個雪梨頂，慢火隔水燉一兩個鐘就得。
冰糖燉雪梨可以隨個人喜好落唔同配料一齊燉，譬如川貝、杞子、雪耳或者陳皮。
冰磧

冰磧（粵拼：bing1 zik1，法文：Moraine），又稱冰磧作用（粵拼：bing1 zik1 zok3 jung6），包括任何喺有或者曾經有過冰川嘅地方產生，畀冰川推過並且冇畀壓成一嚿嘅任何碎屑物堆，簡單啲來講就係冰川逳動而堆積出來嘅石堆。構成冰磧啲碎屑物一般都係有啲畀磨圓過，大細有石鼓咁大嚿至碎石同砂粒咁細粒，並且夾喺一種好粉碎、呈黏土狀嘅叫做冰川粉嘅基質之中。冰磧大致可以分為下邊列嘅兩種情形：形成丘陵或者平原。
冰磧丘陵。冰川融咗之後，喺表磧內磧度啲碎屑物幾乎全部沉流到冰川谷嘅谷底，同底磧、中碛合稱為基磧。哩啲冰磧沉積物跟住隨著時間流逝，隨住谷底嘅地形同強風，逐漸變成高低起伏嘅大小丘陵。冰川越大，啲丘陵就越大，例如：大陸冰川。
冰磧平原。冰川融咗之後，部分碎屑物直接沉積，形成大小混雜、層次難分嘅冰磧（叫冰磯），喺原地堆積形成一個平原。
冰蓋

冰蓋（英文：Ice sheet），又叫大陸冰川（英文：Continental glacier），係指大範圍（超過50,000平方公里）嘅冰川覆蓋住陸地。而家地球上面有兩塊冰蓋：南極冰蓋同格陵蘭冰蓋。
冰粒

冰粒，又叫細冰粒或小冰粒，係降水嘅一種，外形係好細粒圓珠形嘅冰，但佢又唔同雹。冰粒通常喺雨夾雪嘅情況下同雨一齊出現。
冰糖

冰糖係種糖，一塊塊，好多時都係白色，睇落似冰，所以叫冰糖或者白冰糖，重有一啲無整白嘅冰糖，色水帶黃，叫黃冰糖。
冰糖葫蘆

冰糖葫蘆係中國京津地區嘅一種傳統小食，北京叫做糖葫蘆或者冰糖葫蘆 ，天津叫做糖礅；青島就叫做糖球，台灣閩南語又叫做李仔攕、鳥梨仔膏、鳥梨仔糖（「鳥梨仔」係指入面形狀唔大，帶少少酸味嘅醃製梨；「膏」、「糖」就都係指外面嗰一層紅色糖漿）。

簡要
冰糖葫蘆依家已經成為中國大陸各地都非常流行的一種小食。相聲表演藝術家侯寶林先生曾經喺佢嘅相聲表演入面提到過賣糖葫蘆嘅小販，喺北京四九城同埋喺天津衛叫賣吆喝嘅口音唔同。傳統嘅冰糖葫蘆係喺冬天先會喺街市度睇到嘅，由於山楂同埋外面嘅嗰層糖被凍住咗，所以咬起嚟嘅感覺十分之堅硬，好似喺度食緊冰咁樣，所以叫就「冰糖葫蘆」，亦都呈現咗佢獨有嘅味道。
劉沛龍

劉沛龍（英文：Danny Lau Pui Lung）係香港電台節目主持人，而家喺香港電台第二台主持深宵音樂節目《輕談淺唱不夜天》。

簡歷
劉沛龍喺加拿大溫哥華讀大學，主修視覺藝術、副修傳理學，做過5年合眾之音義工DJ，大學畢業後返香港，1993年加入香港商業電台做廣告創作，之後開始做埋節目主持。跟住佢移居返溫哥華，做過華僑之聲同加拿大中文電台節目主持，亦有做過新時代電視嘅主持。再之後佢又回流返香港，加入香港電台做主持。
劉江華

劉江華祖籍廣東順德，而佢就響香港出世。

政治生涯
劉江華最初獲乙明邨互助委員會主席繆錦濤賞識佢嘅學歷，同時又係年輕文化人（中學教師），所以請佢做文書，所以劉江華喺1984年起出任明恩樓互委會秘書；之後喺1985年區議會選舉，街坊推舉劉伙拍青年中心幹事黃匡忠參選，劉江華自此開始從政。當年街坊同繆叔動用委員會嘅資源、中心會址，幫劉江華策劃整個競選，幫佢應酬交際，一直扶持。結果成功當選沙田區議員，直至2003年。
佢之後加入港同盟（民主黨前身），重響1991年立法局選舉夥伯黃匡忠代表港同盟參選，當時係行雙議席雙票制，佢係7號，拍檔黃匡忠係2號，競選口號就係「投2、7」；劉江華見到形勢危急（當時民調顯示，劉慧卿已經攞到議席，而劉江華同黃宏發喺票數上咬得好緊），拋出一句「咩7都好，唔好投2、7」，棄人保己，呼籲選民投「雙劉」（即劉慧卿同埋佢自己），之後唔止攞唔到議席，重俾港同盟紀律委員會紀律處分，劉江華憤而退黨，喺沙田另組公民力量（有「沙田執政黨」之稱），喺1994年香港區議會選舉，佢走去第二區選，改派林康華出選，同時佢嘅伯樂—繆錦濤亦為民主黨披甲出選，為咗要繆錦濤唔可以當選，對手就攻擊繆錦濤嘅先天性小兒麻痺，話「選邊個都得，唔好選個跛嘅」，結果繆錦濤輸畀公民力量林康華。而劉江華當選立法會、加入民建聯後，到繆錦濤嘅喪禮，劉江華都再冇返過乙明邨。
佢響1995年再參選立法局選舉，挑戰死敵劉慧卿，但都係輸。
1996年，佢循「推選委員會」選舉，晉身臨時立法會。1997年，民主黨嘅死對頭民建聯以取代張漢忠成為新界東名單第一位招攬佢加入，結果喺1998年選舉成為立法會議員，又響2000年成功連任。2003年，佢喺沙田區議會選舉中，以1,885票輸畀對手民主黨嘅何淑萍（2,163票），第一次失去沙田區議會議席。佢喺2004年以95,434票連任立法會議員，並帶領李國英入立法會。2005年6月，佢獲選為民建聯副主席。嚮2012年香港立法會選舉，佢參選區議會（第二）功能界別，但自己名單得票排第六，連任唔到立法會議員。
2012年12月，劉江華被委任做政制及內地事務局副局長。2015年7月21號接替曾德成做民政事務局局長。2017年過渡至林鄭月娥政府。
2020年4月22號畀國務院根據行政長官林鄭月娥嘅提名同建議免去局長職務，由勞工及福利局原副局長徐英偉接任；2021年9月，佢成為香港特别行政區選舉委員會基層社團委員。2023年1月，獲委任做第14屆全國政協香港委員。
劉洋

劉洋（1978年10月6號—）係中華人民共和國首位女太空人，喺鄭州出世，祖籍安陽。
劉洋喺空軍長春飛行學院學士畢業，有中國人民解放軍空軍少校軍銜。二零一二年六月十六號，劉洋坐住神舟九號升空，到達太空。
劉沁

劉沁（1975年2月22號—），係中國音樂製作人同詞曲作家。
劉泉

劉泉（英文：Lauren Lau，6月9號—），藝名魔童，係香港男藝人，曾經係ViuTV藝員，拍過唔少節目。佢亦係一位健身教練。
何國輝

何國輝（英文：Morris Ho），綽號魔童，係香港傳媒界人士，先後做過做壹傳媒嘅市場及營業總監同星島新聞集團雜誌集團行政總裁，之後做過《信報》同香港數碼廣播有限公司行政總裁。2012年香港數碼廣播有限公司爆發股東爭拗後，佢同林旭華、鄭經翰另起爐灶搞咗個D100數碼電台。
何姿

何姿（粵拼：ho4 zi1；簡化字：何姿；1990年12月11號—）係中國嘅女跳水運動員，廣西南寧人。佢6月時開始學跳水，2004年嘅全國青年跳水冠軍賽攞咗冠軍而出名。2006年10月入選國家隊，之後喺多哈舉辦嘅亞運會攞咗2次亞軍；2007年喺墨爾本舉辦嘅世界游水錦標攞咗個人1米彈板冠軍而出名。
從2010年代開始先後攞咗8金2銀返嚟。
何天兒

何天兒（英文：Lily Ho Ngo Yee，1988年9月27號—），原名何傲兒，香港女演員，鄉下係廣東肇慶，讀過HKU SPACE副學士，係2007年香港小姐競選候選佳麗之一，並獲得「旅遊大使獎」。後入讀第22期無綫藝員訓練班，而家係風尚國際有限公司嘅旗下藝員，無綫電視代理人合約女藝員。佢家姐何傲芝亦都係藝員。
何傲兒喺2008年參與處境劇《畢打自己人》飾演千金小姐葉志如一角而為人熟悉，但未能一躍上位，2011年喺另一處境劇《誰家灶頭無煙火》飾演全定琪一角重新獲得認同。
何天嵐

何天嵐（英文：Wren Ho，1996年11月23號—），係香港女模特兒及演員，2020年出道加入臻世娛樂，2023年加盟古天樂嘅天下一，成為旗下電影演員，由兩間公司共同管理。2022曾俾人提名入咗入圍美國網站 TC Candler 嘅「全球百大美女」（The 100 Most Beautiful Faces）選舉。曾於喺多部MV作品、網劇做女主角，亦曾經喺新城電台節目《Girls' 傾》做節目主持。
何天天

何天天（粵拼：ho4 tin1 tin1，1998年9月3號—）係英國一位乒乓波球員。佢贏咗多項全國冠軍同兩枚英聯邦銀牌，亦參加咗2020年夏季奧林匹克運動會。

比賽生涯
2014年大英國協運動會
National champion
2018年英聯邦運動會
2020東京奧運
推遲咗嘅2020年夏季奧運會嘅參賽資格中，佢成為咗1996年亞特蘭大奧運以嚟第一位獲得奧運會參賽資格嘅英國女性。佢喺第一回合輸咗畀印度代表瑪尼卡·巴特拉。
何國良

何國良（Dr. HO Kwok-leung，Denny），自喻做「流氓教授」，又叫何良、博士，係香港理工大學應用社會科學系副教授；本科社會學，香港文化。
何國豪

何國豪（英文：Edward Ho，1990年—），係香港泛民主派人士，屯門區議會富泰選區前議員（2020年上任，2021年劈炮）。
何坤洲

何坤洲（英文：Leo Ho），香港建制陣營（傳統親中派）政治人（民建聯黨員）、深水埗區議會議員。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
2023年12月，何坤洲參選區議會選舉，喺選舉委員會委員可以互相提名都唔當係利害衝突嘅選舉制度下，成為深水埗西區議員。
北村知也

北村知也（1996年9月15號—）係日本足球員，打前鋒位置，效力熊本羅亞素。
北本久仁衛

北本久仁衛（1981年9月18號—）係日本足球員，司職後衞，效力神戶勝利船。
北本綾子

北本綾子（1983年6月22號—）係日本足球員，踢前鋒，曾經喺2004～2010年間為日本女子足球代表隊出場17次，入咗4球。
北杏

北杏，杏仁一種，味苦，故此又叫苦杏仁。唐醫用來止咳，潤腸通便。北杏有毒，有苦杏仁甙，新陳代謝會化成氫氰酸，即係山埃。山埃會平復呼吸中樞。故此，北杏唔可食得過多，亦唔應該生食，否則會呼吸唔到。日常用來煲湯，一般會溝埋南杏，以多多南杏戥勻，叫南北杏。如此啲湯就唔會苦，藥效唔會過強。
英文叫bitter almond。
生物而言，北杏同南杏，本來就同一品種，只係某個基因導致苦味，以及有好多倍藥效成份。